ดร.ธรณ์ เดินหน้าค้านทำรันเวย์สนามบินภูเก็ต หวั่นกระทบแนวปะการัง
(ภาพจาก Thon Thamrongnawasawat),ดร.ธรณ์ ค้านการสร้างรันเวย์สนามบินภูเก็ต เดินหน้าโพสต์ภาพและให้ข้อมูลเพิ่มเติม หวั่นกระทบแนวปะการังเต็มๆ ในเขตอุทยานแห่งชาติสิรินาถ วอนอย่าฝืน,เมื่อวันที่ 11 ก.ค. 59 ดร.ธรณ์ ธำรงนาวาสวัสดิ์ ได้โพสต์ภาพและข้อความผ่านเฟซบุ๊ก Thon Thamrongnawasawat โดยนำเสนอภาพตำแหน่งการสำรวจแนวปะการังบริเวณหน้าพรุเจ๊ะสัน (ขอบเขตแนวปะการังปรับปรุงจากมหาวิทยาลัยศรีนครินทร์ 2543 และมหาวิทยาลัยราชภัฏภูเก็ต 2549 และสอบถามจากหน่วยงานที่เกี่ยวข้อง) พร้อมกับระบุพิกัดของแนวปะการังในลักษณะเป็นแผนที่ โดยมีการเขียนข้อความไว้ใต้ภาพ สนามบินหรือท่าเรือที่ฮ่องกงหรือโอซากาไม่ได้มีแนวปะการังขวางหน้าเหมือนภูเก็ต,นอกจากนี้ยังมีการโพสต์ข้อความ, เวลาเขาจะพัฒนาอะไรในทะเล เขามักหาข้อมูลแนวปะการังไม่ค่อยเจอ เพื่อความสะดวกของที่ปรึกษา ผมจึงจัดหาแผนที่มาให้ ปื้นสีแดงแสดงตำแหน่งแนวปะการังในเขตอุทยานแห่งชาติสิรินาถ มีการสำรวจศึกษาโดยหลายสถาบัน การสร้างสนามบินหรือท่าเรือขนคนลงไปตรงนั้น มั่นใจได้ว่านอกจากเข้าไปในเขตอุทยานแห่งชาติ ยังกระทบแนวปะการังเต็มๆ ทราบเช่นนี้แล้ว กรุณาอย่าฝืนสร้างเลยนะครับ,ทั้งนี้ได้มีการแชร์ภาพและข้อความดังกล่าวกันในโลกโซเชียลเป็นจำนวนมาก และมีผู้เข้ามาแสดงความคิดเห็นกันอย่างหลากหลาย ส่วนใหญ่ไม่เห็นด้วยกับการก่อสร้างหรือขยายรันเวย์ สนามบินภูเก็ตลงสู่ทะเล ทำลายแนวปะการังที่สวยงามของท้องทะเลภูเก็ต ห้องรับแขกโลก หลายคนขอให้ไม่สร้าง เพื่อคงไว้ซึ่งแนวปะการังที่ต้องใช้เวลาในการก่อตัวนับร้อยๆ ปี แต่จะพังพินาศจากน้ำมือมนุษย์เพียงพริบตา เพื่อความเจริญและสะดวกสบายแก่การเดินทางของมนุษย์,อย่างไรก็ตาม ดร.ธรณ์เคยโพสต์ข้อความในเฟซบุ๊กเพื่อค้านการถมทะเลเพื่อขยายรันเวย์ทำสนามบินใน จ.ภูเก็ตมาแล้วหลายครั้ง ,ดร.ธรณ์ ค้านถมทะเลขยายรันเวย์สนามบินภูเก็ต ชี้ทำลายธรรมชาติ จี้ทบทวน
ดร.ธรณ์ ค้านการสร้างรันเวย์สนามบินภูเก็ต เดินหน้าโพสต์ภาพและให้ข้อมูลเพิ่มเติม หวั่นกระทบแนวปะการังเต็มๆ ในเขตอุทยานแห่งชาติสิรินาถ วอนอย่าฝืน
สนามบินภูเก็ต,รันเวย์สนามบินภูเก็ต,สร้างสนามบินภูเก็ต,ถมทะเล,ดร.ธรณ์ ธำรงนาวาสวัสดิ์,Thon Thamrongnawasawat,แนวปะการัง,พรุเจ๊ะสัน,ภูเก็ต,ข่าว,ข่าวทั่วไทย,ไทยรัฐ,ไทยรัฐออนไลน์